Ди къэфакIуэхэм язэфIэкIыр къалъытэу
Сочэ щекIуэкIа XXII ЩIымахуэ Олимп Джэгухэмрэ XI Паралимп ЩIымахуэ Джэгухэмрэ я къызэгъэпэщакIуэ комитетым къыбгъэдэкI тхыгъэ КъБР-м ЩэнхабзэмкIэ и министерствэм къыIэрыхьащ. Абы итщ:
«ЩIымахуэ Олимп Джэгухэм я щэнхабзэ программэр къызэгъэпэщыным, ар гъэлъэгъуэным жыджэру фызэрыхэтам, Урысейм къафэ гъуазджэм щигъуэта зыужьыныгъэм дуней псор зэрыхэвгъэгъуэзам папщIэ фIыщIэ фхудощI. Урысей Федерацэм и щIыналъэхэм я творческэ гупхэм щыщу Iэзагъ ин, утыку итыкIэ екIу, Урысей щэнхабзэм бгъэдэлъ фIыгъуэхэр зыгъэлъэгъуахэм я зэфIэкIыр гъуэзэджэщ. ЩIыналъэхэм къикIа гупхэм фIы дыдэу зэрызыкъагъэлъэгъуар Джэгухэм я щэнхабзэ программэм и курых хъуащ».
«Кабардинка» Къэрал академическэ къэфакIуэ ансамблым къыхуагъэхьа фIыщIэ тхылъым и Iэ щIэлъщ «Сочэ-2014» къызэгъэпэщакIуэ комитетым и унафэщI Чернышенкэ Д. Н.
КъБР-м и Iэтащхьэмрэ Правительствэмрэ я пресс-IуэхущIапIэ.
